
TEHNISKIE NOTEIKUMI

	Objekts:
	Ielu apgaismojuma izbūve Kalnciema ceļa posmam no Loka maģistrāles līdz valstspilsētas administratīvajai robežai

	

	(nosaukums, adrese)


1. Ielas un ceļi
1.1. Segumu konstrukciju atjaunošanu paredzēt pēc Jelgavas pilsētas pašvaldības saistošajiem noteikumiem Nr. 17-23 “Teritorijas izmantošanas un apbūves noteikumi”, segumu atjaunošanas plānā norādot konstruktīvo griezumu.
1.2. Sarkano līniju robežās un pašvaldības teritorijā inženiertīkls izbūvējams aizsargcaurulē vismaz 1m dziļumā, visa posma garumā. 
1.3. Veikt fotofiksāciju pirms un pēc aizsargcaurules montāžas.
1.4. Būvniecības iecerē uzrādīt komunikācijas garenprofilu, iebūves dziļumus un šķērsojumus ar citām komunikācijām, ievērojot aizsargjoslas un inženierkomunikāciju uzturētāja norādījumus.
1.5. Pielietotajiem materiāliem un to izbūves tehnoloģijai jāatbilst “Autoceļu būvdarbu specifikācijas ABS 2026”.
2. Ielu apgaismojums
2.1. Ielu apgaismojuma tīkla trasējumu risināt projektēšanas gaitā saskaņā ar tehnisko specifikāciju, savietojot ar plānotās gājēju ietves un veloceliņa būvniecības ieceres risinājumiem Kalnciema ceļā.
2.2. Projektējot apgaismojumu paredzēt:
2.2.1. pieslēgumu no esoša ielu apgaismojuma tīkla;
2.2.2. jauna ielu apgaismojuma tīkla izbūvi plānotajā izbūves zonā;
2.2.3. zemsprieguma, guldīšanai zemē paredzēto, alumīnija spēka kabeļa izmantošanu ar dzīslu šķērsgriezumu 35 mm2;
2.2.4. apgaismojuma kabeļu montāžu kabeļu aizsardzības caurulē;
2.2.5. paredzēt gaismu emitējošo diožu gaismekļu izmantošanu ar attālināto vadību un integrāciju esošajā vadības sistēmā.
2.3. Būvniecības iecerei jāpievieno apgaismojuma plānošanas un konfliktzonu aprēķini atbilstoši LVS EN 13201 “Ielu apgaismojums”. Minimāla apgaismojuma klase braucamajai daļai – M4, ietvei P2, konfliktzonās C2, gājēju parejas C0.
3. Vispārīgie noteikumi
3.1. Būvniecības ieceres izstrādes laikā par iespējamiem risinājumiem var vienoties ar Jelgavas valstspilsētas pašvaldības iestādi “Pilsētsaimniecība” (turpmāk – Iestāde).
3.2. Paredzot rakšanas darbus sarkano līniju robežās vai pašvaldības teritorijā, pirms rakšanas darbu uzsākšanas, saskaņot darbu veikšanas vietu, laika periodu, darba vietas aprīkojuma shēmu un apjomu ar Iestādi, atbilstoši kārtībai, kas stājās spēkā 2025.gada 1.janvārī ievērojot noteikumus “Darbu veikšana Jelgavas valstspilsētas pašvaldības īpašumā vai valdījumā esošajā teritorijā” (izdoti ar Jelgavas valstspilsētas pašvaldības domes 2024. gada 24.oktobra lēmumu Nr.13/10), kas paredz līguma slēgšanu vai saskaņojuma saņemšanu Iestādē. Detalizētāka informācija pieejama Iestādes tīmekļvietnē www.pilsetsaimnieciba.lv,  sadaļā Normatīvie dokumenti Darbu veikšanas kārtība Jelgavas valstspilsētas pašvaldības īpašumā vai valdījumā esošajā teritorijā.
3.3. Būvniecības ieceres risinājumam jāatbilst Jelgavas pilsētas pašvaldības saistošajiem noteikumiem Nr. 17-23 “Teritorijas izmantošanas un apbūves noteikumi”, Ministru kabineta noteikumiem Nr.500 “Vispārīgie būvnoteikumi” un citiem Latvijas Republikas normatīvo aktu un LVS prasībām.
3.4. Izstrādāto būvniecības ieceri saskaņot ar Iestādi, kā arī būvniecības ieceres izmaiņas (kas skar Iestādes pārziņā esošo infrastruktūru), ja tādas nepieciešams veikt. 
3.5. Pēc būvdarbu izpildes elektroniskā formā iesniegt izpildmērījumus vai aktuālo topogrāfisko plānu un saņemt atzinumu par būves gatavību ekspluatācijai. 
Tehniskie noteikumi ir neatņemama būvniecības ieceres sastāvdaļa un tie derīgi piecus gadus no izsniegšanas datuma.

